Arjuna
Arjuna (Sanskerta: अर्जुन; Arjuna atawa ngarannya dalam pawayangan Banjar disambat Darma Kasuma) adalah ngaran sa'urang tokoh protagonis dalam wiracarita Mahabharata. Sidin dipinandui sabagai sang Pandawa nang bungas, gagah wan ambakan urangnya. Sidin adalah putra Prabu Pandudewanata, raja di Hastinapura wan Dewi Kunti atawa Dewi Prita, yaitu putri Prabu Surasena, Raja Wangsa Yadawa di Mandura. Darma Kasuma/Arjuna sabujurannya kawal sarantang saruntung lawan Kresna, yaitu awatara (panjelmaan) Bhatara Wisnu nang turun ka dunia gasan manyalamatakan dunia daripada kajahatan. Darma Kasuma/Arjuna gin jua sabujurannya sa'ikung urang nang sawat manyaksiakan "ujud semesta" Kresna wayah parak Bharatayuddha bakajadian. Sidin gin jua sudah manarima Bhagawadgita atawa "Nyanyian Urang Suci", yaitu pituah/papadahan suci nang dipadahi ulih Kresna lawan sidin kada lawas subalum Bharatayuddha bakajadian marganya wayahitu Darma Kasuma/Arjuna masih haja kada pati hakun/anggan manuntungakan kawajibannya nitu.
bjn_Latn bjn_Latn